देर से आई सर्दी और जल्दी पड़ने लगी गर्मी
ग्वालियर| सर्दी ने दस्तक इस बार देर से दी थी और गर्मी जल्द पड़ने लगी। 120 दिन की सर्दी में केवल 90 दिन ही सर्दी इस बार अंचल में पड़ी है। आम तौर पर सर्दी की शुरुआत नवंबर के पहले सप्ताह से हो जाती है लेकिन अंचल में सर्दी ने 16 नवंबर को दस्तक दी थी। सर्दी का सीजन होली तक माना जाता है। लेकिन गर्मी की शुरुआत अंचल में 19 फरवरी के आसपास शुरू हो गई थी। दिन में चटक धूप निकलने के कारण जहां लोग गर्मी का अहसास कर रहे हैं। वहीं रात में हल्की सर्दी पड़ रही है। हालांकि बुधवार को दिन व रात दोनों तापमान सामान्य से अधिक रहे।
बुधवार को पिछले दिन की तुलना में अधिकतम तापमान 2 डिग्री सेल्सियस गिरावट के साथ 33.5 डिग्री दर्ज किया गया। यह सामान्य से 5.6 डिग्री अधिक रहा। न्यूनतम तापमान 2.8 डिसे बढ़त के साथ 15.1 डिग्री दर्ज किया गया। यह सामान्य से 3.5 डिग्री अधिक रहा। सुबह की आर्द्रता 64% रही। यह सामान्य से 6% अधिक रही। शाम की आर्द्रता 38% रही। यह सामान्य से 8% अधिक रही।
दिन का तापमान बढ़ेगा
मौसम वैज्ञानिक एसके गोधा के अनुसार अगले 24 घंटे के दौरान दिन के तापमान में बढ़त की संभावना है। साथ ही बिखरे-बिखरे बादल छा सकते हैं।
hin_Deva hin_Deva hin_Deva hin_Deva hin_Deva